als_Latn dik_Latn sag_Latn
Me këtë tekst e përfundojmë mini serinë e udhërrëfyesëve për paraqitje të parregullësive në tre rrjetet shoqërore më të njohura. YouTube është vetëm një nga to, ndërkaq duke pasur parasysh se bëhet fjalë për publikim të video përmbajtjeve, ndoshta është në vendin e parë për publikim të përmbajtjes ofenduese, poshtërruese dhe spam përmbajtjeve. Qëndrimi i YouTube është se e mbështet lirinë e fjalës dhe se dëshiron të ju mundësojë të gjithëve për ta shprehur mendimin e tyre, pa dallim se a shprehet përmes videos ose komentit të thjeshtë. Por, video shërbimi gjithashtu në mënyrë strikte e ndalon fjalorin e urrejtjes në çfarëdo bazë.
Sikurse edhe tek Facebook, ndërkaq pak më vështirë në Twitter, edhe në YouTube përgjegjësia e fjalorit të urrejtjes dhe ofendimit së pari rëndon mbi përdoruesin që e ka ngarkuar videon. Ai e ka fuqinë për ët ndaluar komente nëse diskutimi me të vërtetë I tejkalon kufijtë dhe dilet jashtë nga kornizat e temës së videos. Por, ndonjëherë hasim në përmbajtje në YouTube e cila ka për qëllim të nxisë fjalorin e urrejtjes.
Në çdo rast nëse gjeni kësi lloj komentesh, paraqitni ato perms veglës për të paraqitur, përderisa videot munden të paraqiten perms flamurit që gjendet menjëherë nën video plejerin. Pasi që do të klikoni tek ai, do të ju paraqitet një listë e arsyeve për se e paraqitni videon dhe me një klikim mundeni ta dërgoni kërkesën. Pasi që do ta denonconi videon, nga YouTube do ta shqyrtojnë kërkesën tuaj dhe do ta sjellin vendimin e tyre. Gjithashtu, perms veglës për denoncim mundeni të denonconi edhe kanale.
Nga ana tjetër, YouTube mundëson edhe denoncim të prapavijës së profilit dhe fotografisë së profilit. Për të denoncuar fotografi joadekuate në këta dy pozicione, shkoni tek profile I përdoruesit dhe në këndin e djathtë të poshtëm klikoni në menynë “Report”. Përmes së njejtës mundësohet edhe raportimi I profilit. Interesante është që prej më pare Google ka filluar të kërkojë emra të vërtetë për përdoruesit e saj. Kjo filloi së pari në Google+, ndërkaq tani po zgjerohet edhe në YouTube. Edhe pse tingëllon e papërshtatshme për shfrytëzouesit që duan të mbeten anonym, megjithatë identifikimi I këtillë mundet të ju ndihmojë institucioneve për ti gjetur përdoruesit të cilët aktivisht po përhapin fjalor të urrejtjes ose i ofendojnë të tjerët.
YouTube ofron mundësi për të shënuar komentin si spam, ndërkaq deri tek e njejta mundeni të qaseni perms shigjetës që paraqitet nga ana e majtë kur jeni tek komenti. Pasi që do të klikoni tek “Report as spam”, komenti do të fshihet për ju, por fjalën kryesore e ka ngarkuesi i videos. Ata e kanë kontrollin e plotë mbi komentet e videove të tyre dhe vet munden të vendosin se a do ta miratojnë ose dëbojnë komentin, sikurse edhe ta largojnë shënimin e spam të komentit.
als_Latn als_Latn als_Latn als_Latn als_Latn